Rikunarita-ORG/Wikinium huggingface dataset:
# நாற்காலி (உயிரியல்)

|  |
| --- |
| **இக்கட்டுரையின் தலைப்பில் அல்லது உள்ளடக்கத்தில் பொது பயன்பாட்டில் இல்லாத அல்லது புதிய தமிழ் சொற்கள் அல்லது சொற்தொடர்கள் உள்ளன. அவற்றுக்கு இணையான பொது பயன்பாட்டில் இருக்கும் அல்லது பொருள் இலகுவில் புலப்படக்கூடிய அல்லது எளிய சொற்கள் இருந்தால் தயவுசெய்து இங்கே தெரிவியுங்கள். நீங்களே கட்டுரையில் மாற்றங்களை ஏற்படுத்தி இங்கே விளக்கம் தந்தாலும் நன்றே.** |

| நாற்காலிகள் புதைப்படிவ காலம்:டெவோனியக் காலம் - Recent,  |
| --- |
|  |
| நான்கு கால் உயிரினங்களில் சில, *Rana* (an நீர்நில வாழ்வன), *Opisthocomus* (a பறவை), *Eumeces* (a ஊர்வன) and *Mus* (a பாலூட்டி) |
| உயிரியல் வகைப்பாடு  |
| திணை: | விலங்கு |
| தொகுதி: | முதுகுநாணி |
| *உயிரிக்கிளை*: | Tetrapodomorpha |
| *உயிரிக்கிளை*: | Eotetrapodiformes |
| *உயிரிக்கிளை*: | Elpistostegalia |
| *உயிரிக்கிளை*: | Stegocephalia |
| Superclass: | **TetrapodaBroili, 1913** |
| Subgroups |
| * நீர்நில வாழ்வன \*
* Amniota
 |

**நாற்காலி** (Tetrapods) என்பது முதுகுநாணித் தொகுதி, முதுகெலும்பி துணைத்தொகுதி, தாடையி என்ற உட்தொகுதியிலுள்ள ஒரு பெருவகுப்பாகும். முதுகெலும்பி துணைத்தொகுதியில் உள்ள விலங்குகள் *நாற்கால் நகர்வு* மூலம் நகர்கின்றன. நீர்நில வாழ்வன, sauropsid மற்றும் பாலூட்டிகள் நாற்காலி பெருவகுப்பைச் சேர்ந்ததாகும்.
# வெட்டுப்பல்

| வெட்டும்பற்கள் |
| --- |
| நிலையான பற்கள், இடது பாதி, கீழ் தாடை |
| நிலையான பற்கள் |
| விளக்கங்கள் |
| அடையாளங்காட்டிகள் |
| இலத்தீன் | *dens incisivus* |
| MeSH | D007180 |
| TA98 | A05.1.03.004 |
| TA2 | 906 |
| FMA | 12823 |
| உடற்கூற்றியல் |

**வெட்டுப்பற்கள்** (*Incisors*) (லத்தீன் *இன்சிடெரிலிருந்து*, "வெட்டுவதற்கு") என்பது பெரும்பாலான பாலூட்டிகளில் இருக்கும் முன் பற்கள் ஆகும். இவை மேல் மற்றும் கீழ்த் தாடையில் அமைந்துள்ளன. மனிதர்களுக்கு மொத்தம் எட்டு (ஒவ்வொரு பக்கத்திலும் இரண்டு, மேல் மற்றும் கீழ்) உள்ளன. ஓப்போசமில் 18-ம் நல்லங்கில் எதுவும் இல்லாமல் உள்ளது.

## அமைப்பு

வயதுவந்த மனிதர்களுக்கு பொதுவாக எட்டு வெட்டும் பற்கள் உள்ளன. நான்கு வகைகள் உள்ளன, வகைக்கு இரண்டு என உள்ளன.

* மேல்தாடை மத்திய வெட்டுப்பல் (மேல் தாடை, உதடுகளின் மையத்திற்கு மிக அருகில்)
* மேல்தாடை பக்கவாட்டு வெட்டு (மேல் தாடை, மேக்சில்லரி மத்திய வெட்டுக்கு அருகில்)
* கீழ்தாடை மத்திய வெட்டுப்பல் (கீழ் தாடை, உதடுகளின் மையத்திற்கு மிக அருகில்)
* கீழ்தாடை பக்கவாட்டு வெட்டு (கீழ் தாடை, மண்டிபுலர் மத்திய வெட்டுக்கு அருகில்)

குழந்தைகள் முழுமையாக (முதன்மை பற்கள்) எட்டு வெட்டுப்பற்களைக் கொண்டுள்ளனர். இவை நிரந்தர பற்களைப் போலவே பெயரிடப்பட்டுள்ளன. பல் வளர்ச்சியினைப் பொருத்து பூஜ்ஜியத்திலிருந்து எட்டு வெட்டுப்பற்கள் வரை காணப்படும். பொதுவாக, கீழ் தாடை மதிய வெட்டுப்பல் முதலில் தோன்றும், அதன்பிறகு மேல்தாடை மத்திய வெட்டுப்பற்களும், கீழ்தாடை பக்கவாட்டு வெட்டுப்பற்கள் மற்றும் இறுதியாக மேல்தாடை பக்கவாட்டுகள் தோன்றும். இதன் பின்னர் மீதமுள்ள பாற்பற்கள் தோன்றும்.

முதல் கடவாய் பற்களைத் தவிர, தோன்றும் வெட்டுப்பற்கள் நிரந்தர பற்கள் ஆகும் இவை பாற்பற்கள் தோன்றும் வரிசையிலே தோன்றுகின்றன.

### பிற விலங்குகள்

மற்ற விலங்குகளில், வெட்டுப்பற்களின் எண்ணிக்கை இனத்திற்கு இனம் வேறுபடுகிறது. ஓப்போசமில் 18 உள்ளன, அதேசமயம் நல்லங்கில் எதுவும் இல்லை. பூனைகள், நாய்கள், நரிகள், பன்றிகள் மற்றும் குதிரைகளில் பன்னிரண்டு பற்கள் உள்ளன. கொறித்துண்ணிகளில் நான்கு உள்ளன. முயல்கள் மற்றும் லாகோமார்ப்ஸ் (ஒரு காலத்தில் கொறித்துண்ணிகளாகக் கருதப்பட்டன) ஆறு பற்களில்-ஒரு இணை சிறிய பற்களுடன் காணப்படுகிறது. இச்சிறிய பற்கள் "முளை" என்று அழைக்கப்படுகின்றன. இவை முன்புற இணைக்குப் பின்னால் அமைந்துள்ளது. சிவப்பு இறைச்சி போன்ற கடினமான உணவினைக் கடிக்க வெட்டும் பற்கள் பயன்படுத்தப்படுகின்றன.

கால்நடைகள் (பசுக்கள், காளைகள் போன்றவை) மேல் தாடையில் வெட்டும்பற்கள் எதுவும் இல்லை, ஆனால் மொத்தம் ஆறு பற்கள் கீழ் தாடையில் உள்ளன.

## செயல்பாடு

பூனைகளில், வெட்டும்பற்கள் சிறியவை; இறைச்சியைக் கடிக்க கோரைப் பற்கள்கள் மற்றும் கார்னசியல்களுடன் இணைந்து செயல்படுகிறது . யானைகளில், மேல் வெட்டுப்பற்கள் வளைந்த தந்தங்களாக மாறியுள்ளன (தந்தமூக்குத் திமிங்கலம் போலல்லாமல், இது நேரான மற்றும் முறுக்கப்பட்ட தந்தமாக உருவாகும்). கொறித்துண்ணிகளின் கீறல்கள் வாழ்நாள் முழுவதும் வளர்கின்றன. மேலும் அவை கடிக்கும்போது உதிர்ந்துவிடுகின்றன. மனிதர்களில், வெட்டும் பற்கள் உணவுத் துண்டுகளை துண்டிக்க உதவுகின்றன, அதே போல் மற்ற உணவுப் பொருட்களை பிடிக்கவும் உதவுகின்றன.

## கூடுதல் படங்கள்

* வயதுவந்த மனிதனில் வெட்டுப்பற்களின் அமைவு (மஞ்சள் நிறம்)
* வாய் (வாய்வழி)
* இடது மாக்ஸில்லா. வெளிப்புற மேற்பரப்பு.
* மண்டை ஓட்டின் அடிப்படை. தாழ்வான மேற்பரப்பு.

## மேலும் காண்க

* கோரை பல்
* அரைவைப்பல்
* முன் அரைவைப்பல்
* திணி வடிவ கீறல்கள்

## மேற்கோள்கள்

## வெளி இணைப்புகள்

* பொதுவகத்தில் Incisors தொடர்பாக ஊடகக் கோப்புகள் உள்ளன. </img>
# லகோமோர்பா

Eumetazoa

| லகோமோர்புகள் புதைப்படிவ காலம்:பின் பாலியோசீன் முதல் ஹோலோசீன் வரை |
| --- |
|  |
| ஐரோப்பிய குழிமுயல் |
| உயிரியல் வகைப்பாடு  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| *உயிரிக்கிளை*: | Exafroplacentalia |
| Magnorder: | Boreoeutheria |
| Superorder: | Euarchontoglires |
| (வகைப்படுத்தா): | Glires |
| வரிசை: | **லகோமோர்பா** பிரான்ட், 1855 |
| குடும்பங்கள் |
|
லெபோரிடே
பைகா
Prolagidae † |
|  |
| லகோமோர்பா பரவல் |

லெபோரிடுகள் மற்றும் பைகாக்களின் தொல்லுயிர் எச்சம் மற்றும் உலக சூழ்நிலை மாற்றம்(காலநிலை மாற்றம், C3/C4 தாவரங்களின் பரவல்).
**லகோமோர்புகள்** என்பவை **லகோமோர்பா** வரிசையின் உயிரினங்கள் ஆகும். இவ்வரிசை லெபோரிடே (முயல்கள் மற்றும் குழிமுயல்கள்) மற்றும் ஒச்சோட்டோனிடே (பைகாக்கள்) என இரண்டு குடும்பங்களைக் கொண்டுள்ளது. இவ்வரிசையின் பெயர் கிரேக்க வார்த்தைகளான *லகோஸ்* (λαγώς, "முயல்") மற்றும் *மோர்பே* (μορφή, "வடிவம்") ஆகியவற்றில் இருந்து உருவானது ஆகும்.

## உசாத்துணை
# ஒருதுணை மணம்

**ஒருதுணை மணம்** (Monogamy) என்பது ஒரு பெண்ணும், ஒரு ஆணும் மண உறவில் இணைந்து வாழ்வதைக் குறிக்கின்றது. சில சமுதாயங்களில், ஒருவர் தனது வாழ்க்கைக் காலம் முழுவதும், ஒருவரை மட்டுமே கணவனாகவோ அல்லது மனைவியாகவோ கொண்டு வாழும் ஒருதுணை மணமுறை உள்ளது. வேறு சில சமுதாயங்களில், எந்தவொரு காலகட்டத்திலும் ஒருவரை மட்டுமே துணைவராகக் கொண்டு வாழும் முறை உள்ளதாயினும், காலத்துக்குக் காலம் துணைவர்களை மாற்றிக்கொண்டு வாழ்வதையும் காணலாம். இது, கணவனோ, மனைவியோ இறந்து போவதனாலும், விவாகரத்தினாலும் ஏற்படுகின்றது. ஒரு குறிப்பிட்ட காலகட்டத்தில் மணத் தொடர்புகளை ஒரு துணைவருடன் மட்டும் கட்டுப்படுத்திக் கொள்ளும், இத்தகைய மணமுறை *தொடர் ஒருதுணை மணம்* என அழைக்கப்படுகின்றது.

தற்காலத்தில் பெரும்பாலான நவீன சமுதாயங்களில் ஒருதுணை மணமுறையே பின்பற்றப்பட்டு வந்தாலும், மனித வரலாற்றில், மிகப் பெரும்பாலான சமுதாயங்களில், பலதுணை மண முறையே பின்பற்றப்பட்டு வந்ததைக் காணமுடியும்.

ஒரு காலத்தில் மனித இனத்தின் கூர்ப்பில் (பரிணாமம்) உயர்ந்தநிலை ஒருதுணை மண முறையே எனக்கருதப்பட்டு வந்த போதிலும், தற்காலத்தில் மானிடவியலாளர்கள் இதனை ஏற்றுக் கொள்வதில்லை. நவீன சமுதாயங்களில் இது விரும்பிப் பின்பற்றப்படும் ஒரு முறை என்ற அளவிலேயே இதில் சிறப்புக் காணமுடியும். இந்து சமயம், கத்தோலிக்க சமயம் முதலான பல சமயங்கள் பலதுணை மணத்தைப் பொதுவாக ஏற்பதில்லை. இதுவும் ஒருதுணை மணமுறை பரவி வருவதற்கான காரணங்களில் ஒன்றாகும். பல சமுதாயங்களில் பலதுணை மணத்துக்குத் தேவையை ஏற்படுத்துகின்ற பொருளாதாரக் காரணங்கள், நவீன சமுதாயங்களில் ஒருதுணை மணமுறைக்கே சாதகமாக உள்ளன.

## இவற்றையும் பார்க்கவும்

* பலதுணை மணம்

## மேற்கோள்கள்
# பலமனைவி மணம்

**பலமனைவி மணம்** அல்லது **பலதார மணம்** (*polygyny*) என்பது ஒரு ஆண் ஒரே நேரத்தில் பல பெண்களுடன் மண உறவு கொண்டு வாழ்வதாகும். வரலாற்று நோக்கில், இம்முறையே உலகின் பெரும்பான்மையான சமுதாயங்களில் கடைப்பிடிக்கப்பட்டது. நவீன சமுதாயங்கள் பலவற்றில், இம் முறை ஏற்றுக்கொள்ளப்படுவதில்லை என்பதுடன், இத்தகைய மணமுறைக்குச் சட்டப்படியான ஏற்பும் இருப்பதில்லை. எனினும், ஏதோ ஒரு வகையில் இச் சமுதாயங்களிலும் பலமனைவி மண முறை இருந்துதான் வருகிறது. இந்துக்கள் பொதுவாக *ஒருவனுக்கு ஒருத்தி* என்னும் கருத்துக்குப் புனிதத்துவம் கொடுத்து வந்தபோதிலும் கூட , அரசர்கள், சமுதாயத்தில் உயர் மட்டத்தில் இருப்பவர்கள் முதலானோர் பல பெண்களை ஒரே நேரத்தில் மணந்து வாழ்வதை இந்து சமுதாயம் ஏற்று வந்துள்ளது. இசுலாம் பலமனைவி மணத்தைக் கட்டுப்படுத்தப்பட்ட அளவில் ஏற்றுள்ளது.

## பலமனைவி மணத்துக்கான காரணங்கள்

பலமனைவி மணம் பரந்த அளவில் உலகில் கைக்கொள்ளப்பட்டு வருவதற்கான காரணங்களை ஆராய்ந்த மானிடவியலாளர்கள், பலவிதமான கருத்துக்களை முன்வைத்துள்ளனர். அதிக எண்ணிக்கையில் பாலுறவுத் துணைகளைக் கொண்டிருப்பதற்கான விருப்பு மனிதனில் அடிப்படை உயிரியல் பண்பாக இருப்பதாகவும், அதனால்தான், உலகளவில் பலமனைவி மணம் பரந்துள்ளதாகவும் சிலர் கூறுகின்றனர்.

இதைவிடப் பலவாறான பொருளாதாரக் காரணங்களும் எடுத்துக் காட்டப்படுகின்றன. வாழ்க்கைக்கான பொருளாதாரச் செயற்பாடுகளில், பெண்களின் பங்கு அதிகமாக இருக்கும் சமுதாயங்களில் பலமனைவி மணமுறை அதிக அளவில் இருப்பதாக மானிடவியலாளர் கூறுகின்றனர். குறிப்பாக முற்காலத்தில், உணவு சேகரித்தல், விவசாயம் போன்ற பொருளாதார நடவடிக்கைகள் பெருமளவில் பெண்களின் பங்களிப்பை வேண்டிநின்றன. இதனால் வசதி படைத்தவர்கள் பல பெண்களை மணந்து கொண்டனர்.

அடிக்கடி ஏற்படும் போர் போன்ற நிகழ்வுகளில் பெருமளவில் ஆண்கள் இறக்க நேரிடுவதால் சமுதாயத்தின் மக்கள்தொகையில் பெண்களின் தொகை கூடுவதால், எல்லா பெண்களும் மணம் முடிப்பதை உறுதி செய்வதற்காகப் பல சமுதாயங்களில் பலமனைவி மணமுறை தேவைப்பட்டதாகச் சிலர் வாதிட்டனர். ஆனால், ஆண், பெண் மக்கள்தொகைச் சமநிலை காணப்படுகின்ற சமுதாயங்களிலும், சிலசமயங்களில், ஆண்கள் பெண்களைவிடக் கூடுதலாக இருக்கும் சமுதாயங்களிலும்கூட, பலமனைவி மணமுறை பின்பற்றப்படுவது எடுத்துக் காட்டப்பட்டுள்ளது.

## இவற்றையும் பார்க்க

* பலகணவர் மணம்
* பலதுணை மணம்

## மேற்கோள்கள்
# பல்வள இயைபுப் பரவல்

*ஓர்க்கா திமிங்கலம்*, அதன் பரவலிடம் (நீலம்)
**பல்வள இயைபுப் பரவல்** (*Cosmopolitan distribution*, *exhibit cosmopolitanism*) என்பது உயிர்ப்புவியியல் கலைச்சொல் ஆகும். ஒரு உயிரலகின் பரவலிடம், புவி முழுவதும் விரவி இருந்தால், அவ்வுயிரிலகின் பரவலிடத்தினைக் குறிப்பிட்ட இச்சொல்லைப் பயன்படுத்துவர். இத்தகைய வளரியல்பு உள்ள உயிரியானது, ஒரு குறிப்பிட்ட, தனக்கு உகந்த வாழிடங்களைத் தேர்ந்தெடுத்து, அச்சூழலுள்ள உலகின் அனைத்துக் கண்டங்களிலும், நாடுகளிலும் பரவி, வளர்ந்து, இனப்பெருக்கம் செய்யும் இயல்புடையதாகத் திகழ்கிறது. இதற்கு எதிராக உள்ள உயிரலகினை என்பது புவியின் குறிப்பிட்ட வாழிடத்தில், குறிப்பிட்ட வாழிடச் சூழலியலில் வாழும் தன்மையுயைடயது. அதனை அகணிய உயிரி என்கிறோம். எனவே, “பல்வள இயைபுப் பரவல்” என்ற வாழிடத்தின் மீதான கலைச்சொல்லும், “அகணிய உயிரி” என்ற சொல்லும் எதிர் எதிர் தன்மைகளைக் கொண்டதாகும்.

## தகுதி

“பல்வள இயைபுப் பரவல்” என்று குறிப்பிடும் போது, "பொருத்தமற்ற வாழிடம்" என்பது குறிக்கப்படுகிறது. அது குறித்த முன்னறிவிப்பு யாதெனில், பெரும்பாலான நேரங்களில் வட துருவம், தென் துருவம் ஆகிய துருவப் பகுதிகள், மிக உயர்மட்ட நிலப்பகுதிகள், பெருங்கடல்கள், பாலைவனங்கள், சிறிய அல்லது தனித்து இருக்கும் தீவுகள் ஆகியன அடங்காத வாழிடங்களையேக் குறிக்கிறது.

## இத்தகு வாழிட உயிரிகள்

1. ஓர்க்கா திமிங்கலம் என்பது இந்த வாழிட கலைச்சொல்லால் குறிக்கப்பட்டாலும், இது ஆர்டிக் பெருங்கடல் முதல் அன்டார்டிக் பெருங்கடல் வரை உலகின் பெரும்பாலான கடற்பகுதிகளில் மட்டுமே வாழ்கின்றன. அதனால், இச்சொல் நிலப் பகுதிகளைக் குறிப்பதாக முடிவெடுத்தல் கூடாது.
2. வீட்டு ஈ, இந்த வாழிட வகையானது என்றாலும், இது ஓர்க்கா திமிங்கலத்தின் வாழிடங்களில் வாழ்வதில்லை. இருப்பினும், இவ்வகையின் கீழ் வகைப்படுத்தப் படுகிறது.
3. அபுதிலோன் தியோஃப்ராசுடி போன்று இன்னும் பல தாவரங்களைப் பொருத்தவரை, உலகின் பெரும்பாலான நிலப்பகுதிகளில் இவை பரவியிருந்தால், அதனை விவரிக்கும் போது, இத்தாவரம் “பல்வள இயைபுப் பரவல்” உடையது என்கிறோம்.

## மேற்கோள்கள்
# சுண்டெலி

| சுண்டெலி புதைப்படிவ காலம்:பிந்தைய மியோசின் முதல் |
| --- |
|  |
| வீட்டு சுண்டெலி, *மசு மசுகுலசு* |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறியுயிர் |
| பெருங்குடும்பம்: | முரோயிடே |
| குடும்பம்: | எலிக்குடும்பம் |
| துணைக்குடும்பம்: | முரினே |
| பேரினம்: | மசு லின்னேயஸ், 1758 |
| இனம் |
|
30 சிற்றினங்கள் |

**சுண்டெலி** (*mouse*) கூரான நீள்மூக்கு, சிறிய வட்டமான காதுகள், நீண்ட முடியில்லாத வாலைக் கொண்ட பாலூட்டி வகையைச் சேர்ந்த ஒரு கொறிணியாகும். சாதரணமாக வீடுகளில் காணப்படும் சுண்டெலி (*Mus musculus*) நன்கு அறியப்பட்ட இனமாகும். சுண்டெலி ஒரு பிரபலமான வளர்ப்பு விலங்காகும். சில இடங்களில், குறிப்பிட்ட வகையான வயல் சுண்டெலிகளும் (Apodemus) பொதுவாகக் காணப்படுகின்றன. பருந்து, கழுகு முதலிய பெரிய பறவைகள் சுண்டெலிகளை உணவாக உட்கொள்கின்றன. உணவிற்காகவும், சிலவேளைகளில் பாதுகாப்பிற்காகவும் வீடுகளில் இவை புகுந்து விடுகின்றன.

நாக்அவுட் சுண்டெலி (இடது) மற்றும் சாதாரண சுண்டெலி(வலது)
## உணவு

இயற்கையில், எலிகள் பெரும்பாலும் தாவரவகைகள், தாவரங்களிலிருந்து கிடைக்கும் பழங்கள் அல்லது தானியங்களை உண்ணும். இருப்பினும், எலிகள் நகர்ப்புறங்களில் அங்குள்ள நிலைக்கு நன்கு பொருந்தி வாழ்கின்றன. இப்பகுதிகளில் கிடைக்கும், கிட்டத்தட்ட அனைத்து வகையான உணவு கழிவுகளையும் சாப்பிடுவதாக அறியப்படுகின்றன. வளரிடங்களில் உள்ள எலிகள் பொதுவாக வணிக ரீதியாக கிடைக்ககூடிய உணவுகளை உண்ணுகின்றன. இந்த உணவுகள் ஊட்டச்சத்து நிறைந்தவை, ஆனால் இத்துடன் இவைகளுக்கு பல வகையான காய்கறிகளும் தேவை.
பெரும்பாலான எலிகள் பாலாடைக்கட்டியினை உணவாக உண்பதில்லை, ஆனால் வேறு எவ்வித உணவும் இல்லையெற்றால்தான் பாலாடைக் கட்டியினைச் சாப்பிடும்.

## உணர்ச்சி

மாக்ஸ் பிளாங்க் நரப்பியல் நிறுவன ஆராய்ச்சியாளர்கள் எலிகள் பலவிதமான முகபாவனைகளைக் கொண்டிருப்பதை உறுதிப்படுத்தியுள்ளனர். இன்பம், வெறுப்பு, குமட்டல், வலி ​​மற்றும் பயம் போன்ற பழக்கமான மனித உணர்ச்சிகளைக் கண்டறிய அவர்கள் இயந்திரத்தின் உதவியுடன் இதனை உறுதிப்டுத்தினர்.

வளர்ப்பு சுண்டெலி
## மேற்கோள்கள்
# நீரெலி

| நீரெலி புதைப்படிவ காலம்:Late Miocene – Recent |
| --- |
|  |
| வட அமெரிக்க நீரெலி (*கேசுடர் கேனாடென்சிசு*) |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | கொறிணி |
| குடும்பம்: | கேசுடோரிடே |
| பேரினம்: | கேசுடர்  லின்னேயஸ், 1758 |
| இனம் (உயிரியல்) |
| *C. fiber* – Eurasian beaver *C. canadensis* – North American beaver
†*C. californicus* |
|  |
| Distribution of *C. fiber*. |
|  |
| Distribution of *C. canadensis*. |
|  |
| Fossils of *C. californicus* |

**நீரெலி** (*beaver*) என்பது பகுதி-நீர்வாழ் (semi-aquatic) கொறியுயிர் (rodents) ஆகும். இது தென் அமெரிக்காவையும் ஐரோப்பாவையும் இயற்கை வசிப்பிடமாக கொண்டது.

பீவர்கள் ஆற்றில் அணைகட்டி குளம்போல அமைத்து அங்கு சிறு தடிகள் தாவரங்கள் போன்றவற்றை கொண்டு தங்களது இருப்பிடத்தினை அமைத்து வாழும். இச்செயல்பாட்டில் இவை ஈடுபடும் நேர்த்தி, சுறுசுறுப்பு பீவர்கள் பலரை கவர காரணமாய் அமைந்துள்ளது.

உலகில் இரண்டாவது பெரிய கொறியுயிர் இதுவேயாகும். பீவர்கள் தங்கள் வாழ்க்கைக்காலம் முழுதும் வளர்கின்றன. முதிர்ந்த பீவர்கள் சுமார் 25 கிலோ வரை எடையுள்ளவை. பெண் பீவர்கள் ஆண்கள் அளவுக்கோ அல்லது அவற்றிலும் பெரிதாகவோ வளர்கின்றன. இது பொதுவாக வேறு பாலூட்டிகளில் காணப்படாத தன்மையாகும்.

## இனங்கள்

ஐரோப்பிய பீவர்கள் ஒரு நிலையில் அவற்றின் உரோமத்துக்காகவும், ஒருவகை வாசனைத் திரவியத்துக்காகவும் வேட்டையாடப்பட்டு அழியும் நிலையிலிருந்தன. எனினும் பின்னர் மீண்டும் ஐரோப்பா முழுவதும் கொண்டுவரப்பட்டுள்ளன. தற்பொழுது, எல்பே (Elbe), ரோன் (Rhone) ஆகிய இடங்களிலும், ஸ்கண்டினேவியாவின் பகுதிகளிலும், பீவர்கள் ஆயிரக்கணக்கில் வாழ்கின்றன. பவேரியா, நெதர்லாந்து ஆகிய இடங்களுக்கும் இவை புதிதாகக் கொண்டுவரப்பட்டுள்ளதுடன், அவை புதிய இடங்களுக்கும் பரவி வருகின்றன. ஐக்கிய இராச்சியத்தில், பீவர்கள், 17 ஆம் நூற்றாண்டளவில் அழிந்துவிட்டன.

அமெரிக்க பீவர், கனடாவின் தேசிய விலங்காகும். இது கனடாவின் ஐந்து சத நாணயத்தில் இடம் பெற்றுள்ளதுடன், அந்நாட்டின் முதலாவது தபால்தலையிலும் இடம் பெற்றிருந்தது. எனினும் நாட்டின் பல பகுதிகளில் இது தொல்லை கொடுக்கும் பிராணியாகக் கருதப்படுகிறது.

## மேற்கோள்கள்

## மூலங்கள்

## மேலும் வாசிக்க

* Goldfarb, Ben (2018). *Eager: The Surprising, Secret Life of Beavers and Why They Matter*. Chelsea Green Publishing. ISBN 978-1-60358-9086.

## வெளி இணைப்புகள்

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
Castor Beaver Institute Charity that supports beavers
* Beaver Tracks: How to identify beaver tracks in the wild
# குழி முயல்

| குழி முயல் |
| --- |
|  |
| European Rabbit (Oryctolagus cuniculus) |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | லகோமார்பா |
| குடும்பம்: | லெப்போரிடே in part |
| Genera |
| *Pentalagus*
*Bunolagus*
*Nesolagus*
*Romerolagus*
*Brachylagus*
*Sylvilagus*
*Oryctolagus*
*Poelagus* |

**குழி முயல்** (Rabbit) உலகின் பல பகுதிகளிலும் காணப்படும் ஒரு பாலூட்டி விலங்காகும். குடும்பமாக வாழும் இவை தாவர உண்ணிகளாகும். இவை நான்கு முதல் பத்து ஆண்டுகள் உயிர் வாழ்கின்றன. இறைச்சிக்காகப் பண்ணைகளிலும் செல்ல விலங்காக வீடுகளிலும் வளர்க்கப்படுகின்றன. இவற்றின் காதுகள் இவற்றை குளிர்மையாக வைத்திருக்க உதவுகின்றன.

ஆண் முயலினை "பக்" (buck) என்றும் பெண் முயலினை "டோ" (Doe) என்றும் ஆங்கிலத்தில் குறிப்பிடுவர்.

## வாழ்விடம்

முயல்கள் சமவெளிக் காடுகள், சதுப்பு நிலங்கள், புல்வெளிகள் மற்றும் பாலை நிலங்களில் வாழும் விலஙகினமாகும். முயல்கள் கூட்டமாக வாழ்பவை. வட அமெரிக்கவில் முயல்கள் அதிக எண்ணிக்கையில் வசிக்கின்றன. முயல்கள் ஐரோப்பியா, தென்மேற்கு ஆசியா, சுமத்ரா, ஆப்ரிக்கா, தென் அமெரிக்கா மற்றும் ஜப்பானின் சில தீவுகளைப் பிறப்பிடமாக கொண்டுள்ளன. முயல்கள் மிக வேகமாக இனப்பெருக்கம் செய்பவை என்பதால் இவை பல நாடுகளில் வேளாண்மைக்கு அச்சுறுத்தலாக உள்ளன. முயல்களின் ஒருநாள் சராசரி உறங்கும் நேரம் 8.4 மணிநேரம் ஆகும்.

## மேற்கோள்கள்
# லோரேசியா

லோரேசியா| பாங்கேயா 200 மியாவின் (ஆரம்ப ஜுராசிக்) பகுதியாக லாராசியா (மையம்) மற்றும் கோண்ட்வானா (கீழ்) |
| கடந்தகாலத்து கண்டம் |
| உருவானது | 1,071 Mya (புரோட்டோ-லோரேசியா) 253 Mya |
| வகை | மீப்பெரும் கண்டம் |
| இன்றைய அங்கம் | (பால்கன் குடா இல்லாத) ஐரோப்பா (இந்தியத் துணைக்கண்டம் மற்றும் அறபுத் தீபகற்பம் இல்லாத) ஆசியா வட அமெரிக்கா |
| சிறு கண்டங்கள் | லோரென்சியா பால்டிகா கசக்சுதானியா சைபீரியா வடசீனா தென்சீனா |
| தட்டுப் புவிப்பொறைக் கட்டமைப்பு | யூரேசியத் தட்டுப் புவிப்பொறை வட அமெரிக்கத் தட்டுப் புவிப்பொறை |

**லோரேசியா** (*Laurasia*, /lɔːˈreɪʒə/ or /lɔːˈreɪʃiə/) ஏறத்தாழ 300 - 200 மில்லியன் ஆண்டுகளுக்கு முன்னர் பாஞ்சியா மீப்பெரும் கண்டத்தின் அங்கமாக இருந்த இரு மீப்பெருங்கண்டங்களில் (மற்றது கோண்டுவானா) மிக வடக்கில் இருந்ததாகும். இது பாஞ்சியா உடைந்தபோது, கோண்டுவானாவிலிருந்து 200 - 180 மில்லியன் ஆண்டுகளுக்கு முன்னர் (டிராசிக் காலத்தில்) பிரிந்தது; பிரிந்த பின்னர் லோரேசியா மேலும் வடக்காக நகர்ந்தது மற்றும் கோண்டுவானா மேலும் தெற்காக நகர்ந்தது.

வட அமெரிக்க கிரேட்டானுக்குக் கொடுக்கப்பட்ட லோரென்சியாவுடன் ஐரோப்பா மற்றும் ஆசியா இணைத்து இதற்கு லோரேசியா எனப் பெயரிடப்பட்டது. இந்தப் பெயர் சுட்டுவது போல வடக்கு அரைக்கோளத்தில் உள்ள பெரும்பான்மையான நிலப்பரப்புகளை தன்னகத்தேக் கொண்டுள்ளது. இதில் லோரென்சியா, பால்டிகா, சைபீரியா, கசக்சுதானியா, வடசீனா, தென்சீனா கிரேட்டான்கள் அடங்கியுள்ளன.

## மேற்சான்றுகள்
# மடகாசுகர்

| மடகாசுகர் குடியரசு*Repoblikan'i Madagasikara* *République de Madagascar* |
| --- |
|
கொடி

சின்னம்

 |
| **குறிக்கோள்:Tanindrazana, Fahafahana, Fandrosoana*  (மலகசி) *Patrie, liberté, progrès*  (பிரெஞ்சு) "Fatherland, Liberty, Progress" |
| **நாட்டுப்பண்:Ry Tanindrazanay malala ô!* *Oh, Our Beloved Ancestral-land* |
|  |
| தலைநகரம் | அண்டனானரீவோ |
| பெரிய நகர் | தலைநகரம் |
| ஆட்சி மொழி(கள்) | மலகாசி, பிரெஞ்சு, ஆங்கிலம்1 |
| மக்கள் | மலகாசி |
| அரசாங்கம் | குடியரசு |
|  |
| • அதிபர்  | மார்க் ரவலொமனனா |
| • பிரதமர்  | சார்ல்ஸ் ரபேமனஞ்சரா |
|  |
| விடுதலை பிரான்சிடமிருந்து |
|  |
| • நாள்  | ஜூன் 26 1960 |
|  |
| பரப்பு |
| • மொத்தம் | 587,041 km2 (226,658 sq mi) (45வது) |
| • நீர் (%) | 0.13% |
| மக்கள் தொகை |
| • ஜூலை 2007 மதிப்பீடு | 19,448,815  (55வது) |
| • 1993 கணக்கெடுப்பு | 12,238,914 |
| • அடர்த்தி | 33/km2 (85.5/sq mi) (171வது) |
| மொ.உ.உ. (கொ.ஆ.ச.) | 2006 மதிப்பீடு |
| • மொத்தம் | $17.270 billion (123வது) |
| • தலைவிகிதம் | $905 (169வது) |
| ஜினி (2001) | 47.5 உயர் |
| மமேசு (2007) |  0.533 **Error: Invalid HDI value** · 143rd |
| நாணயம் | மலகாசி அரியாரி (MGA) |
| நேர வலயம் | ஒ.அ.நே+3 (EAT) |
| • கோடை (ப.சே.நே.) | ஒ.அ.நே+3 (*நடைமுறையிலில்லை*) |
| அழைப்புக்குறி | 261 |
| இணையக் குறி | .mg |
| 1Official languages since 27 April 2007 |

**மடகாஸ்கர்** (இலங்கை வழக்கு:மடகஸ்கார்) என்பது ஆப்பிரிக்கக் கண்டத்தின் தென்கிழக்கே இந்தியப் பெருங்கடலிலுள்ள ஒரு தீவு நாடு ஆகும். இந்நாட்டின் உத்தியோகபூர்வ பெயர் மடகாஸ்கர் குடியரசு (*Republic of Madagascar*). இத்தீவு உலகிலேயே நான்காவது மிகப்பெரிய தீவு ஆகும். மடகாஸ்கர் உயிரியற் பல்வகைமை கூடிய நாடாகும். உலகிலுள்ள தாவர மற்றும் விலங்கு வகைகளில் ஐந்து சதவீதமானவை இத்தீவிவில் உள்ளதாக கணக்கிடப்பட்டுள்ளது. இத்தீவில் உள்ள விலங்குகளும் மரஞ்செடி கொடிகளும் மிகவும் தனித்தன்மை வாய்ந்தவை. அவற்றுள் சுமார் 80% உலகில் வேறு எங்கும் காண இயலாதன. சிறப்பபித்துச் சொல்வதென்றால் பாவோபாப் மரங்களும், மனிதர்கள்,கொரில்லா, சிம்ப்பன்சி, ஒராங்குட்டான் முதலியன சேர்ந்த **முதனி** எனப்படும் தலையாய உயிரினத்தைச் சேர்ந்த இலெமூர் என்னும் இனம் சிறப்பாக இங்கே காணப்படுகிறது. இங்கே பேசப்படும் மொழி மலகாசி (*mal-gazh*) என்பதாகும்.இது மலாய்,இந்தோனேசிய மொழிகள் அடங்கிய ஆஸ்ட்ரோனேசிய மொழிக்குடும்பத்தைச் சேர்ந்ததாகும்.

## வரலாறு

இட்சிங்கி
 வரிவால் லெமூர் - இது மடகாசுகரில் மட்டுமே காணப்படும் நூற்றுக்கும் மேலான லெமூர் வகைகளுள் ஒன்று.
விரல் நகத்தின் மீது இளவுயிரி அரியோந்தி - உலகில் உள்ள ஓந்திகள் அனைத்திலும் இந்த மடகாசுக்கர் அரியோந்தியே மிகச்சிறியதாகும்.
மடகாஸ்கரின் வரலாறு கி.பி. ஏழாவது நூற்றாண்டில் எழுத்தில் தொடங்குகிறது. அரேபியர்கள் தான் முதல் முதலாக இங்கே தங்கள் வாணிபத்திற்காக ஓர் இடத்தைத் துவக்கினர். ஐரோப்பியர்களின் வருகை 1500ல் தொடங்குகிறது. இந்தியாவிற்கு வந்துகொண்டிருந்த காப்டன் டியேகோ என்னும் போர்துகீசிய மாலுமி தன்னுடைய கப்பலில் இருந்து பிரிய நேர்ந்த பொழுது இந்தத் தீவைக் கண்டான். 17 ஆம் நூறாண்டில் பிரெஞ்சுக்காரர்களும் பின்னர் பலரும் வாணிபத்திற்காக இங்கே தங்க நேர்ந்தது.

## மேற்கோள்கள்